Идаралар улус һалымдарын , төрлө йыйымдарҙы , недоимкаларҙы бүлеп биргән һәм йыйған , янғындан һәм һыу баҫыуҙан һ.б. ҡаза күргәндәргә страховка түләгән ; улус һәм земство , шул иҫәптән хәрби хеҙмәт , йөкләмәләренең үтәлешен , улус ерҙәре менән идара итеүҙе , улус сходында раҫланған аҡсаны тотоноуҙы , улус мөгәзәйҙәрен , мәктәптәрҙе һәм училищеларҙы , мөлкәтте ( тирмән , баҙар һ.б. ) , етемдәр һәм ҡарттарҙы тәрбиәгә алыуҙы күҙәткән ; улус етәкселәрен , ялланып хеҙмәт итеүселәрҙе эшкә алыу һәм эштән бушатыу , ҡаҙнаға йәки берәй кешегә бурыслы булған крәҫтиәндәрҙең мөлкәтен һатыу иҫәбен алып барған ; улус судтарында ер , мөлкәт һ.б. бәхәстәрҙе ҡарауға , кооперативтарҙың үҫешенә , йәмғиәт тәртибен һаҡлауҙа полиция эшмәкәрлегенә һ.б. булышлыҡ иткән .